*Tämä artikkeli kertoo näyttelijä Sami Uotilasta. Alppihiihtäjä Sami Uotilasta on oma artikkelinsa.*

**Sami Uotila** (s. 6. helmikuuta 1971 Helsinki) on suomalainen näyttelijä.

Koulutus
--------

Uotila valmistui ylioppilaaksi Kaitaan Lukiosta Espoosta vuonna 1991. Hän aloitti opinnot Teatterikorkeakoulussa vuonna 1994 ja valmistui sieltä teatteritaiteen maisteriksi vuonna 1998.

Näyttelijäura
-------------

Uotila on ollut kiinnitettynä Helsingin Kaupunginteatterissa. Hän on näytellyt siellä monissa näytelmissä, muun muassa *Housut pois*, *Rebekka,* sekä *Poika ja tähti*. Uotila on myös näytellyt Marco Bjurströmin ohjaamassa *Grease*-musikaalissa päähenkilö Danny Zukoa vuonna 2002. Kesän 2003 Uotila vietti Turussa ja työskenteli Samppalinnan kesäteatterissa näytelmässä *Oklahoma*. Kesällä 2007 seurasi Samppalinnalla Forum, jossa Uotila oli jälleen mukana. Kesällä 2011 hän oli mukana Samppalinnan kesäteatterin musikaaliproduktiossa *Blondi – Legally Blonde*. Vuonna 2011 Metro Liven haastattelussa Sami Uotila kertoi jääneensä virkavapaalle Helsingin Kaupunginteatterista palatakseen *Salatut elämät* -sarjaan Aki Nikkisen rooliin.

Uotila näytteli vuonna 2008 kaksi Kultainen Venla -palkintoa voittaneessa televisiosarjassa *Suojelijat*.

Uotila on myös toiminut dubbaajana monissa elokuvissa. Hän on lainannut äänensä muun muassa Salama McQueenille elokuviin *Autot*, *Autot 2* ja *Autot 3*.

Sami Uotila tunnetaan parhaiten Aki Nikkisen roolista televisiosarjassa *Salatut elämät*, jota hän aloitti vuonna 1999, eli hän kuului sarjan alkuperäiseen näyttelijäkaartiin. Uotila poistui sarjasta vuonna 2001, mutta hänen hahmonsa poistui ruudusta vasta vuonna 2002. Hän teki vuonna 2009 vierailun sarjaan erikoisjaksossa *Salatut elämät 10 v*. Tuolloin Uotila kertoi haastattelussa, että tuotantoyhtiö on useaan otteeseen pyytänyt häntä palaamaan sarjaan, mutta ei ole omien sanojensa mukaan kokenut vielä palaamista ajankohtaiseksi. Lokakuussa 2012 Uotila kertoi paluun sarjaan olevan mahdollista. Huhtikuussa 2014 Uotila ilmoitti palaavansa sarjaan. Ruudussa hänen hahmonsa on näkynyt syksystä 2014 eteenpäin. Sami Uotila esiintyi myös televisiosarjassa *Roba*, jossa hän esitti Erkki Salmela -nimistä hahmoa.

Sami Uotila oli yksi keväällä 2011 esitetyn *Stage*-televisiosarjan tähtivalmentajista. Valmennettavakseen Uotila sai vantaalaisen Lumon lukion.

Vuoden 2019 helmikuusta lokakuuhun Uotila toimi juontajana älypuhelinsovelluksen kautta pelattavassa *Primetime*-tietovisassa.

Vuonna 2020 hän esiintyi Helsingin Kaupunginteatterin musikaalissa Päiväni murmelina.

Yksityiselämä
-------------

Sami Uotila oli naimisissa Petra Uotilan kanssa vuodesta 2006 vuoteen 2013 asti. Heillä on kaksi yhteistä lasta. Hänet tunnetaan myös innokkaana pokerin harrastajana. Uotilan nykyinen naisystävä on Salkkareissa myös näytellyt Kerttu Rissanen, jonka kanssa hän on seurustellut vuodesta 2018. Loppuvuodesta 2020 he muuttivat yhteen ja kihlautuivat huhtikuussa 2022.

Uotila suoritti varusmiespalveluksensa laskuvarjojääkärinä ja on sotilasarvoltaan reservin ylikersantti.

Filmografia
-----------

### Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 1996 | *Diskosuper* | Mr. Diskosuper |
| 1997 | *Skin Deep* | pariskunta ravintolassa |
| 1998 | *Veera* | Tekno-poika |
|

### Televisio- ja nettisarjat

| Vuosi | Televisiosarja | Rooli |
| --- | --- | --- |
| 1999–2002,2014– | *Salatut elämät* | Aki Nikkinen |
| 2008 | *Suojelijat* | Samppa |
| 2011 | *Villa Helena* | Peik |
| 2012 | *Roba* | Erkki Salmela |
| 2016 | *Bikineitä ja timantteja* | Aki Nikkinen |
| 2018, 2020 | *Pihlajasatu* |
| 2018 | *Fort Boyard – Linnake*  | oma itsensä |
| *Soppatykkimiehet* | Aki Nikkinen |
| 2020 | *Paratiisi* | Iiro Helminen |
|

### Dubbaukset

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  50 vuotta täyttänyt Salkkarit-tähti Sami Uotila ei stressaa iästä: "Kyllä minulla on varmaan myös hyvät geenit" *mtvuutiset.fi*.  21.8.2021. Viitattu 28.10.2022.
2. ↑  Salattujen elämien Instagram-julkaisu *Instagram*.  2023-2-6. Viitattu 2023-2-6.
3. ↑  Teatteriperheelliset
4. 1 2  Viikon kuuma mies: Herttainen paha poika Sami Uotila (Arkistoitu – Internet Archive)
5. ↑  Sami Uotila: Joka vuosi pyydetään takaisin  29.10.2001. Web Archive:  MTV3.fi.  Arkistoitu 20.12.2013. Viitattu 27.9.2015.
6. ↑  Ex-Salkkarit-tähti paljastaa: Aki Nikkisen paluu mahdollinen mtv3.fi.  Arkistoitu 2.11.2012. Viitattu 9.10.2012.
7. 1 2  Salkkarit-Aki palaa – luvassa vahvoja ja isoja käänteitä *MTV*.  15.4.2014. Web Archive.  Arkistoitu 13.11.2014. Viitattu 27.9.2015.
8. ↑  Lumolaiset kilpailevat parhaan koulumusikaalin tittelistä Stage-ohjelmassa (Arkistoitu – Internet Archive)
9. ↑  Salkkari-näyttelijä Sami Uotilan yllätysveto – toi Suomeen koukuttavan tietovisan *Iltalehti*.  9.3.2019. Viitattu 3.5.2019.
10. ↑  Musikaali Päiväni murmelina *hkt.fi*. Viitattu 13.6.2021.
11. ↑  Salatut elämät -suosikkihahmon näyttelijä: Avioero!
12. ↑  Salkkarit-pari Kerttu Rissanen ja Sami Uotila julkaisivat ensimmäisen yhteiskuvan – loikoilevat romanttisesti hotellin sängyllä *is.fi*.  22.11.2020. Viitattu 22.11.2020.
13. ↑  Sami Uotila, 50, ja Kerttu Rissanen, 26: kihlat! *www.iltalehti.fi*. Viitattu 20.4.2022.
14. ↑  Salkkari-näyttelijälle tuli reserviläiskirje: Sai koulutuksen erikoistehtäviin – tämä odottaisi kriisin aikana *Ilta-Sanomat*.  17.5.2015. Viitattu 22.4.2020.

Aiheesta muualla
----------------

* Sami Uotila Elonetissä.
* Sami Uotila Internet Movie Databasessa. (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |